95. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 821.13/ΣΙ25/ΖΙ/6801 της 4/20 Δεκ. 1990 (ΦΕΚ Β΄ 797) Καθορισμός αρμοδιοτήτων των Συμβούλων Εκπαίδευσης εξωτερικού και του Συντονιστή Συμβούλων Εκπαίδευσης Δυτικής Ευρώπης. Έχοντας υπόψη τις διατάξεις της παρ. 2 του άρθρ. 24 του Νόμ. 1304/1982 (ΦΕΚ 144Α), αποφασίζουμε: Άρθρ.1.-Καθορίζουμε τα ειδικότερα καθήκοντα και αρμοδιότητες των Συμβούλων Εκπαίδευσης Εξωτερικού ως ακολούθως: Α΄ ΔΙΟΙΚΗΤΙΚΑ ΚΑΘΗΚΟΝΤΑ 1.Στις αρχές του σχολικού έτους και πριν από την έναρξη των μαθημάτων οργανώνουν συσκέψεις με τους εκπαιδευτικούς της περιοχής ευθύνης τους, στις οποίες προγραμματίζεται η εφαρμογή του εκπαιδευτικού προγράμματος με στόχο την ολοκλήρωση της διδασκαλίας της προβλεπόμενης ύλης όλων των μαθημάτων στη διάρκεια του διδακτικού έτους και μέσα στα πλαίσια των παιδαγωγικών αρχών. 2.Για την αρτιότερη εκπλήρωση της αποστολής τους συνεργάζονται με τις ελληνικές ορθόδοξες εκκλησιαστικές αρχές και ιδρύματα, με τις ελληνικές κοινότητες, τους συλλόγους ή ενώσεις και ομοσπονδίες γονέων και κηδεμόνων, τους συλλόγους ή ενώσεις των εκπαιδευτικών και τις εκπαιδευτικές αρχές της χώρας ευθύνης του. 3.Στο τέλος κάθε διδακτικού έτους υποβάλλουν στην αρμόδια Διεύθυνση του Υπουργείου Εθνικής Παιδείας και Θρησκευμάτων γενική έκθεση για τη δραστηριότητα που ανέπτυξαν, την κατάσταση των σχολείων της αρμοδιότητάς τους, τις ανάγκες τους καθώς και προτάσεις για την αντιμετώπισή τους. Οι Σύμβουλοι Εκπαίδευσης περιοχής Δυτικής Ευρώπης την παραπάνω έκθεση την υποβάλλουν στον Συντονιστή Σύμβουλο Εκπαίδευσης Δυτικής Ευρώπης, ο οποίος στη συνέχεια την υποβάλλει στην αρμόδια υπηρεσία του Υπουργείου αναφέροντας και τις δικές του απόψεις και εκτιμήσεις. 4.Οι Σύμβουλοι Εκπαίδευσης περιοχής Δυτικής Ευρώπης προτείνουν στον Συντονιστή Συμβούλων Εκπαίδευσης τον αναγκαίο αριθμό των εκπαιδευτικών για την στελέχωση οποιαδήποτε τύπου σχολείων της περιοχής ευθύνης τους και τον ενημερώνουν αμέσως για οποιοδήποτε θέμα έχει ιδιαίτερη σημασία και βαρύτητα στο χώρο της ευθύνης τους. Επίσης τον ενημερώνουν με μηνιαίες αναφορές σχετικά με το επιτελούμενο διοικητικό, εποπτικό και συμβουλευτικό έργο τους. 5.Ασκούν την διοίκηση των σχολείων της περιοχής ευθύνης τους και είναι διοικητικοί προϊστάμενοι των εκπαιδευτικών και διοικητικών υπαλλήλων που υπηρετούν σ’ αυτή. 6.Ασκούν τις αρμοδιότητες των προϊσταμένων διευθύνσεων και γραφείων Πρωτοβάθμιας και Δευτεροβάθμιας Εκπαίδευσης που αφορούν στα μαθητικά θέματα, σύμφωνα με την ισχύουσα νομοθεσία, εκτός από την αναγνώριση ισοτιμίας τίτλων σπουδών και σχολείων. 7.Επιλαμβάνονται κάθε θέματος που αναφέρονται στην υπηρεσιακή κατάσταση του εκπαιδευτικού και διοικητικού προσωπικού των σχολείων της περιοχής του, με την επιφύλαξη των αρμοδιοτήτων των προϊσταμένων των διευθύνσεων εκπαίδευσης στη διάθεση των οποίων οι αποσπώμενοι εκπαιδευτικοί, σύμφωνα με τις διατάξεις της παρ. 9 του κεφ. Γ΄ του άρθρ. 16 του Νόμ. 1566/1985. Ειδικότερα ασκούν τις παρακάτω αρμοδιότητες: α)Τοποθετούν τους αποσπώμενους εκπαιδευτικούς στα σχολεία της περιοχής ευθύνης τους. β)Αποσπούν τους εκπαιδευτικούς σύμφωνα με  τις    διατάξεις    του   άρθρ.   66    του   Νόμ.    1566 (Μετά τη σελ. 568,34(β) Σελ. 568,35 Τεύχος 1154-Σελ. 3 Ελληνικά Σχολεία Αλλοδαπής (Σχολεία Ελληνικής Ομογένειας) 32.Ζ.δ.93-95 /1985 για τη συμπλήρωση του υποχρεωτικού τους ωραρίου, με την επιφύλαξη των αρμοδιοτήτων του Συντονιστή Συμβούλων Εκπαίδευσης Δυτικής Ευρώπης. γ)Χορηγούν τις κανονικές άδειες καθώς και τις αναρρωτικές άδεις που δίνονται με υπεύθυνη δήλωση του ενδιαφερόμενου. δ)Χορηγούν άδειες για την άσκηση του εκλογικού δικαιώματος, σύμφωνα με σχετικές εγκυκλίους διαταγές του Υπουργείου Εθνικής Παιδείας και Θρησκευμάτων. ε)Χορηγούν τις γονικές άδειες για επίσκεψη του σχολείου και παρακολούθηση της επίδοσης τέκνων τους. στ)Εγκρίνουν τη μετακίνηση των εκπαιδευτικών εκτός έδρας μέχρι 2 ημέρες το μήνα για εκτέλεση υπηρεσίας. ζ)Τηρούν ατομικούς φακέλους των αποσπώμενων εκπαιδευτικών. η)Συντάσσουν εκθέσεις ουσιαστικών προσόντων και ασκούν την πειθαρχική δικαιοδοσία επί των ομογενών εκπαιδευτικών που υπηρετούν στα σχολεία της περιοχής ευθύνης τους. θ)Εισηγούνται προς την αρμόδια υπηρεσία του Υπουργείου Εθνικής Παιδείας και Θρησκευμάτων την απόσπαση εκπαιδευτικού προσωπικού, την ανανέωση απόσπασης αυτού καθώς και τη διακοπή ή ανάκληση απόσπασης ύστερα από αίτηση του ενδιαφερομένου ή αυτεπάγγελτα λόγω πλημμελούς άσκησης των καθηκόντων ή λόγω συμπλήρωσης πενταετίας, με την επιφύλαξη της αρμοδιότητας του Συντονιστή Συμβούλων Εκπ/σης Δυτικής Ευρώπης. 8.Στο τέλος του διδακτικού έτους ενημερώνουν την αρμόδια υπηρεσία του Υπουργείου Εθνικής Παιδείας και Θρησκευμάτων για τον αριθμό των εκπαιδευτικών που είναι αποσπασμένοι ή υπηρετούν με σύμβαση εργασίας στα σχολεία της περιοχής ευθύνης τους. 9.Εγκρίνουν την πρόσληψη διδακτικού προσωπικού των αναγνωρισμένων ελληνικών σχολείων της περιοχής ευθύνης τους, αφού διαπιστώσουν ότι πληρούν τις προϋποθέσεις του νόμου, και τηρούν μητρώο του προσωπικού αυτού, στο οποίο καταχωρούνται στοιχεία του προσωπικού αυτού κατά βαθμίδα εκπαίδευσης-κλάδο και ειδικότητα ημερομηνίες πρόσληψης και απόλυσης καθώς και ωράριο απασχόλησής του. 10.Συντάσσουν ειδικές εκθέσεις για ίδρυση νέων σχολείων και για αναγνώριση σχολείων, με τις οποίες διαπιστώνεται η ύπαρξη των προϋποθέσεων που προβλέπονται από την ισχύουσα νομοθεσία, καθώς και εκθέσεις για την άρση της αναγνώρισης όταν παύσουν να πληρούνται οι προϋποθέσεις αναγνώρισής τους. Σελ. 568,36 Τεύχος 1154-Σελ. 4 11.Ορίζουν τους Δ/ντές των σχολικών μονάδων της περιοχής ευθύνης τους. 12.Προτείνουν τους αναπληρωτές τους σύμφωνα με την ισχύουσα νομοθεσία. 13.Βεβαιώνουν την αλήθεια του περιεχομένου επί των πιστοποιητικών προϋπηρεσίας, που εκδίδουν οι φορείς των αναγνωρισμένων σχολείων, καθώς και το γνήσιο της υπογραφής αυτών. Για τη βεβαίωση της αλήθειας του περιεχομένου των παραπάνω πιστοποιητικών μπορούν να ζητούν από τους αρμόδιους φορείς ή τους ενδιαφερόμενους σχετικά πρωτογενή αποδεικτικά στοιχεία εφόσον δεν υπάρχουν αυτά στην υπηρεσία. 14.Θεωρούν το γνήσιο της υπογραφής εγγράφων, χορηγούν αντίγραφα, και επικυρώνουν φωτοαντίγραφα, σύμφωνα με τις διατάξεις του Νόμ. 1599/1986. 15.Διακινούν την υπηρεσιακή αλληλογραφία και τηρούν σχετικό αρχείο. 16.Οι Σύμβουλοι Πρωτοβάθμιας και Δευτεροβάθμιας Εκπαίδευσης που υπηρετούν στο Γενικό Προξενείο της Ελλάδας στην Στουτγάρδη, υπογράφουν τα μισθωτήρια συμβόλαια των κατοικιών, που παραχωρούνται σε Έλληνες εκπαιδευτικούς από το Δήμο Στουτγάρδης ή καταγγέλουν αυτά, όταν ο μισθωτής εγκαταλείψει ή πρέπει να εγκαταλείψει για οποιοδήποτε λόγο την κατοικία που του εκμισθώθηκε. Β΄ ΣΥΜΒΟΥΛΕΥΤΙΚΑ ΚΑΘΗΚΟΝΤΑ 1.Συνεργάζονται με τους Διευθυντές, το διδακτικό προσωπικό και τους μαθητές κάθε σχολείου της περιοχής ευθύνης τους, αποβλέποντας στην ομαλή και απρόσκοπτη πορεία της παιδαγωγικής και διδακτικής εργασίας, καθώς και στην προώθηση νέων τρόπων και προτάσεων για επίτευξη των σκοπών της εκπαίδευσης. 32.Ζ.δ.95 Ελληνικά Σχολεία Αλλοδαπής (Σχολεία Ελληνικής Ομογένειας) 2.Ενημερώνουν τους εκπαιδευτικούς στα σύγχρονα επιστημονικά, παιδαγωγικά και διδακτικά θέματα, και φροντίζουν γενικότερα για την επιμόρφωση των εκπαιδευτικών. Προωθούν και ενισχύουν ερευνητικές προσπάθειες των εκπαιδευτικών και νέες πρωτοβουλίες αποδεκτές επιστημονικά και παιδαγωγικά με σκοπό την δημιουργία παιδαγωγικής και επιστημονικής κίνησης στην περιοχή τους. 3.Οι Σύμβουλοι Εκπαίδευσης, που είναι αρμόδιοι για τον Σχολικό και Επαγγελματικό Προσανατολισμό, οργανώνουν σεμινάρια ενημέρωσης των νέων, σχετικά με την αγορά εργασίας, τόσο στην Ελλάδα, όσο και στη χώρα διαμονής. Γ΄ ΕΠΟΠΤΙΚΑ ΚΑΘΗΚΟΝΤΑ 1.Παρέχουν οδηγίες στους Διευθυντές των σχολείων της περιοχής ευθύνης τους, σχετικά με τη διοίκηση και λειτουργία των σχολείων που προΐστανται, και αίρουν σχετικές αμφιβολίες και αμφισβητήσεις. 2.Ελέγχουν την τήρηση του εβδομαδιαίου υποχρεωτικού ωραρίου διδασκαλίας καθώς και των λοιπών υποχρεώσεων των εκπαιδευτικών. 3.Ελέγχουν τη λειτουργία και διαχείριση των Σχολικών Ταμείων, φροντίζουν για θέματα διδακτηριακού εξοπλισμού γενικά των σχολείων της περιοχής τους και σχεδιάζουν προγραμματίζουν, και εισηγούνται αρμόδια για την αντιμετώπισή τους. 4.Παρακολουθούν τη λειτουργία των σχολικών βιβλιοθηκών των εργαστηρίων, ως και τη χρήση των εποπτικών μέσων. Δίνουν οδηγίες για τη βελτίωση της λειτουργικότητάς τους συνεργαζόμενοι με τον Διευθυντή και το διδακτικό προσωπικό. 5.Παρακολουθούν και φροντίζουν για την εφαρμογή και τήρηση των αναλυτικών προγραμμάτων διδασκαλίας στα σχολεία της περιοχής ευθύνης τους, καθώς και της διδασκαλίας των προβλεπομένων μαθημάτων. 6.Εισηγούνται στην αρμόδια υπηρεσία του Υπουργείου τη διδασκαλία και άλλων μαθημάτων ή την παρέκκλιση από το πρόγραμμα διδασκαλίας ανάλογα με τις τοπικές συνθήκες, ύστερα από κοινές συσκέψεις με τις ενώσεις των εκπαιδευτικών, των γονέων και κηδεμόνων των μαθητών. Οι εισηγήσεις των Συμβούλων Εκπαίδευσης περιοχής Δυτικής Ευρώπης αποστέλλονται στον Συντονιστή Συμβούλων, ο οποίος τις υποβάλλει στην αρμόδια Δ/νση του Υπουργείου διατυπώνοντας και τις δικές του απόψεις. 7.Ελέγχουν τον τρόπο λειτουργίας και δεοντολογίας των αναγνωρισμένων σχολείων του εξωτερικού. Άρθρ.2.-Καθορίζουμε τα ειδικότερα καθήκοντα και αρμοδιότητες του Συντονιστή Συμβούλων Εκπαίδευσης Δυτικής Ευρώπης ως ακολούθως: 1.Ο Συντονιστής Συμβούλων είναι επιφορτισμένος με το συντονισμό και την εποπτεία του έργου των Συμβούλων Εκπαίδευσης και των εκπαιδευτικών της περιοχής ευθύνης τους. Προς το σκοπό αυτό οργανώνει συνεδρία κατά τη διάρκεια του σχολικού έτους στην οποία καλούνται οι Σύμβουλοι Εκπαίδευσης της περιοχής ευθύνης του. 2.Παρέχει οδηγίες προς τους Συμβούλους Εκπαίδευσης θέτοντας τις κατευθυντήριες γραμμές της διοικητικής, συμβουλευτικής και εποπτικής δραστηριότητας αυτών. 3.Είναι υπεύθυνος για την υλοποίηση της εκπαιδευτικής πολιτικής που χαράσσει το Υπουργείο για την περιοχή ευθύνης του, σε συνεργασία με τις μορφωτικές υπηρεσίες των οικείων Διπλωματικών και Προξενικών Αρχών, καθώς και με τις εκπαιδευτικές αρχές των χωρών ευθύνης του. 4.Προΐσταται διοικητικά των Συμβούλων Εκπαίδευσης και των Εκπαιδευτικών λειτουργών εν γένει, καθώς και του προσωπικού του γραφείου του, και ασκεί τις αρμοδιότητες που προβλέπονται από τις περίπτ. γ΄, δ΄, ε΄, στ΄ και ζ΄ της παρ. 6 του άρθρ. 1 της απόφασης αυτής και αφορούν στους Συμβούλους Εκπαίδευσης της περιοχής ευθύνης του και του προσωπικού του γραφείου του. 5.Διαθέτει τους αποσπώμενους εκπαιδευτικούς της περιοχής ευθύνης του στους Συμβούλους Εκπαίδευσης και διαπραγματεύεται με τις Γερμανικές Αρχές τα θέματα τοποθέτησης προσωπικού σε οποιοδήποτε τύπο ενταγμένου σχολείου ύστερα από σχετική πρόταση των αρμοδίων Συμβούλων Εκπαίδευσης. 6.Αποσπά τους εκπαιδευτικούς σύμφωνα με τις διατάξεις του άρθρ. 66 του Νόμ. 1566/1985 για τη συμπλήρωση του υποχρεωτικού τους ωραρίου ύστερα από πρόταση του αρμόδιου Συμβούλου Εκπαίδευσης. 7.Εισηγείται προς την αρμόδια υπηρεσία του Υπουργείου την απόσπαση εκπαιδευτικού προσωπικού, την ανανέωση της απόσπασης αυτού καθώς και τη διακοπή ή ανάκληση απόσπασης αυτού, καθώς και τη διακοπή ή ανάκληση απόσπασης ύστερα από αίτηση του ενδιαφερομένου ή αυτεπάγγελτα λόγω πλημμελούς άσκησης των καθηκόντων ή λόγω συμπλήρωσης πενταετίας. 8.Έχει την ευθύνη της παρακολούθησης και του ελέγχου του έργου των Συμβούλων Εκπαίδευσης, μέσω των μηνιαίων αναφορών που του υποβάλλουν (παρ. Α4 του άρθρ. 1 της απόφασης αυτής). Προτείνει τον αναπληρωτή του σύμφωνα με την ισχύουσα νομοθεσία. Φροντίζει για την αρμονική συνεργασία μεταξύ των Συμβούλων Εκπαίδευσης και των οικείων Διπλωματικών ή Προξενικών Αρχών, και των Εκπαιδευτικών Αρχών των χωρών υποδοχής. Συγκροτεί ομάδες εργασίας από Συμβούλους Εκπαίδευσης, εκπαιδευτικούς και εκπροσώπους εκπαιδευτικών φορέων της περιοχής ευθύνης του για: α)τη μελέτη και αναπροσαρμογή των αναλυτικών προγραμμάτων, και β)τη συγγραφή ή μετάφραση διδακτικών βιβλίων προσαρμοσμένων στις ανάγκες των χωρών υποδοχής. (Μετά τη σελ. 568,36) Σελ. 568,37 Τεύχος 1154-Σελ. 5 Ελληνικά Σχολεία Αλλοδαπής (Σχολεία Ελληνικής Ομογένειας) 32.Ζ.δ.95 Τα πορίσματα των ομάδων εργασίας υποβάλλονται στο Παιδαγωγικό Ινστιτούτο και στην αρμόδια υπηρεσία του Υπουργείου Εθνικής Παιδείας και Θρησκευμάτων.